**PRIJEOPERACIJSKA PRIPREMA ZA MALE ZAHVATE**

Tijekom pregleda liječnika ortopeda dobili ste:

1. Obrazac u kojem Vas se obavještava o preporučenom operacijskom liječenju

2. Suglasnost za preporučeno operacijsko liječenje

3. Obrazac u kojem Vas se obavještava o postupcima u anesteziji

4. Suglasnost za anesteziju

5. Upitnik o Vašem zdravstvenom stanju

6. Suglasnost za primanje krvnih pripravaka

Nakon pregleda liječnika ortopeda slijedi pregled liječnika anesteziologa. Budući da svaki operacijski zahvat može utjecati na Vaše opće zdravstveno stanje, potrebno je u prijeoperacijskoj obradi učiniti dolje navedene pretrage i nalaze donijeti anesteziologu.

1. Krvne pretrage: KS (E, L, Hb, Htc, Tr), koagulogram (PV, APTV, INR), elektroliti, GUK, ureja, kreatinin, CRP
2. EKG
3. Za djecu koja liječe kroničnu bolest potreban je pregled izabranog pedijatra.

Postoji mogućnost, ukoliko to Vaše zdravstveno stanje ili složenost operacije zahtijeva, da budete upućeni na dodatne pretrage o čemu će Vas obavijestiti liječnik anesteziolog.

Molimo Vas da u bolnicu ponesete lijekove koje trenutno uzimate, RTG/CT/MR snimke koje su povezane s planiranim operacijskim zahvatom i nalaze gore navedenih pretraga. Ukoliko se redovito kontrolirate zbog neke kronične bolesti, potrebno je ponijeti nalaze liječnika pod čijim ste nadzorom.

IME I PREZIME:

LIJEČNIK:

DATUM: